Dostava ostale potrebne dokumentacije za upis u određeni smjer određene srednje škole, a po objavljenim rezultatima, izvršiti će se u tjednu od 11.07.-15.07. 2016**.** Obzirom da srednje škole imaju mogućnost skraćivanja roka, važno je da **roditelji imaju informaciju** kako će se potvrde izdavati u tjednu od **11.7.-15.7. 2016.**, a **najkasnije 15.7.2016. do 10 sati**.

**Naše se potvrde ne naplaćuju.**
Pregledala sam smjerove u našoj županiji, pa slijedi popis onih u kojima se traži potvrda nadležnog školskog liječnika.
Dakle, govorimo o: ekonomisti, dizajneru odjeće, fizioterapeutskom tehničaru, fotografu, grafičaru tiska, grafičkom uredniku-dizajneru, hotelijersko-turističkom tehničaru, komercijalisti, konobaru, medijskom tehničaru, poslovnom tajniku, prodavaču, računalnom tehničaru za strojarstvo, turističko hotelijerskom komercijalisti, upravnom referentu, web dizajneru i zdravstveno-laboratorijskom tehničaru.
Radi se o smjerovima u Ekonomskoj školi, Medicinskoj školi, Prirodoslovno-grafičkoj školi, Hotelijerskoj, Ugostiteljskoj, Trgovačkoj i Tehničkoj školi za strojarstvo i brodogradnju te u školama koje integriraju više smjerova kao npr. na otocima i u Gorskom kotaru.